ಜ್ಯೋತಿ ಯರ್ರಾಜಿ

ಜ್ಯೋತಿ ಯರ್ರಾಜಿ (ಜನನ ೨೮ ಆಗಸ್ಟ್ ೧೯೯೯)  ಒಬ್ಬ ಭಾರತೀಯ ಟ್ರ್ಯಾಕ್ ಮತ್ತು ಫೀಲ್ಡ್ ಅಥ್ಲೀಟ್ ಆಗಿದ್ದು ಅವರು ೧೦೦ ಮೀಟರ್ ಹರ್ಡಲ್ಸ್‌ನಲ್ಲಿ ಪರಿಣತಿ ಹೊಂದಿದ್ದಾರೆ. ಅವರು ೧೦ ಮೇ ೨೦೨೨ ರಂದು ೧೩.೨೩ ಸೆಕೆಂಡ್‌ಗಳಲ್ಲಿ ಓಡಿ ಅನುರಾಧ ಬಿಸ್ವಾಲ್ ಅವರ ದೀರ್ಘಕಾಲದ ದಾಖಲೆಯನ್ನು ಮುರಿದ ನಂತರ ೧೦೦ ಮೀ ಹರ್ಡಲ್ಸ್‌ಗಾಗಿ ಭಾರತೀಯ ರಾಷ್ಟ್ರೀಯ ದಾಖಲೆಯನ್ನು ಹೊಂದಿದ್ದಾರೆ    

ಅವರು ೨೦೨೨ ರ ಕಾಮನ್‌ವೆಲ್ತ್ ಕ್ರೀಡಾಕೂಟದಲ್ಲಿ ೧೦೦ ಮೀಟರ್ಸ್ ಹರ್ಡಲ್ಸ್‌ನಲ್ಲಿ ಭಾರತವನ್ನು ಪ್ರತಿನಿಧಿಸಿದರು. ಇವರು ಫೈನಲ್‌ನಲ್ಲಿ ೫ ನೇ ಸ್ಥಾನ ಪಡೆದ ಭಾರತೀಯ ಮಹಿಳೆಯರ ೪*೧೦೦ ಮೀಟರ್ ರಿಲೇ ತಂಡದ ಭಾಗವಾಗಿದ್ದರು.

೨೦೨೨ ರ ಭಾರತದ ರಾಷ್ಟ್ರೀಯ ಕ್ರೀಡಾಕೂಟದಲ್ಲಿ, ಅವರು ೧೦೦ ಮೀಟರ್ ಮತ್ತು ೧೦೦ ಮೀಟರ್ ಹರ್ಡಲ್ಸ್ ಎರಡರಲ್ಲೂ ಚಿನ್ನ ಗೆದ್ದರು. 

೧೭ ಅಕ್ಟೋಬರ್ ೨೦೨೨ ರಂದು, ಅವರು ೧೩ ಸೆಕೆಂಡ್‌ಗಳಿಗಿಂತ ಕಡಿಮೆ ಸಮಯದಲ್ಲಿ ಆಟ ಮುಗಿಸಿದ ಮೊದಲ ಭಾರತೀಯ ಮಹಿಳಾ ಹರ್ಡಲರ್ ಆದರು. ಇದು ಅವರು ವರ್ಷದ ೧೦೦ ಮೀಟರ್ಸ್ ಮಹಿಳೆಯರ ಹರ್ಡಲ್ಸ್‌ನಲ್ಲಿ ಎರಡನೇ ಅತ್ಯುತ್ತಮ ಏಷ್ಯನ್ ಮತ್ತು ೧೧ ನೇ ಅತ್ಯುತ್ತಮ ಏಷ್ಯನ್ ಆಗುವಂತೆ ಮಾಡಿತು. 

೨೦೨೨ ರ ಇಂಡಿಯನ್ ಓಪನ್ ನ್ಯಾಷನಲ್ಸ್‌ನಲ್ಲಿ, ಅವರು ಮಹಿಳೆಯರಲ್ಲಿ ಅತ್ಯುತ್ತಮ ಕ್ರೀಡಾಪಟು ಎಂದು ಹೆಸರಿಸಲ್ಪಟ್ಟರು. 

೨೦೨೩ ರ ಆರಂಭದಲ್ಲಿ, ಅಸ್ತಾನಾದಲ್ಲಿ ನಡೆದ ೨೦೨೩ ರ ಏಷ್ಯನ್ ಇಂಡೋರ್ ಅಥ್ಲೆಟಿಕ್ಸ್ ಚಾಂಪಿಯನ್‌ಶಿಪ್‌ನಲ್ಲಿ ಬೆಳ್ಳಿ ಗೆಲ್ಲುವುದರ ಹೊರತಾಗಿ ಅವರು ಐದು ಬಾರಿ ಒಳಾಂಗಣ ೬೦ ಮೀಟರ್ ಹರ್ಡಲ್ಸ್‌ಗಾಗಿ ರಾಷ್ಟ್ರೀಯ ದಾಖಲೆಯನ್ನು ಮುರಿದರು. 

 ಉಲ್ಲೇಖಗಳು 

ಬಾಹ್ಯ ಕೊಂಡಿ
 ವಿಶ್ವ ಅಥ್ಲೆಟಿಕ್ಸ್‌ನಲ್ಲಿ ಜ್ಯೋತಿ ಯರ್ರಾಜಿ

ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಕ್ರೀಡಾಪಟುಗಳು